stanford-oval/wikipedia huggingface dataset:
משה פדלון
תולדות חייו > ראש עיריית הרצליה

פדלון התמודד על ראשות העירייה בראש סיעת "חזון וניסיון" שהקים. בסיבוב השני של הבחירות לרשויות המקומיות, ב-5 בנובמבר 2013, גבר על יריבו, צבי הדר, ברוב של 61.3% מקולות הבוחרים, וב-26 בנובמבר החליף את ראש העירייה הקודם יהונתן יסעור. בבחירות לרשויות המקומיות בשנת 2018 נבחר לתקופת כהונה נוספת.
בשנת 2017 דורגה הרצליה במקום הראשון בדירוג היציבות הכלכלית של הערים הגדולות של חברת דן אנד ברדסטריט ובשנת 2018 שמרה על מעמדה כראשונה בישראל בדירוג BDI. מהדירוג עלה כי הרצליה הייתה העיר האיתנה בישראל, עם הכנסות בסך 853.8 מיליון שקל לשנת 2015 ועודף תקציבי של 2.1%.
במרץ 2018 חתם פדלון על הצטרפות העיר הרצליה לתוכנית הארצית לקידום איכות הסביבה בעיר והתחייב לשורה ארוכה של צעדים שמטרתן לקדם עירוניות, קיימות ואיכות סביבה. בין היתר התחייבו העיריות לקדם מדיניות של התייעלות אנרגטית במתקני העירייה, הטמעת בנייה ירוקה בכל המבנים בעיר, הפחתת השימוש ברכב פרטי בעיר ועידוד השימוש באמצעי תחבורה בני-קיימא, צמצום פסולת, עידוד צריכה מקומית ואימוץ עקרונות של תכנון בר-קיימא במרחב העירוני.
במארס 2016 הודיע מינהל התכנון על מתן תוקף לפרויקט הבניה בגן לאומי אפולוניה בהרצליה הכולל הקמת שכונה בת 3,000 יחידות דיור בבניינים של עד 26 קומות ושטחי תעסוקה בהיקף של 50 אלף מ"ר ושלושה בתי מלון. פדלון, הוביל את עתירת העירייה כנגד התוכנית, ובשיתוף תושבי הרצליה ופעילי סביבה עתרה העירייה לבית המשפט לביטול התוכנית. כאלטרנטיבה לבניית יחידות דיור בהרצליה הציע פדלון את תוכנית הבניה בשטח שדה התעופה, ותוכנית "קריית השחקים" ליד תחנת הרכבת. באוקטובר 2017 קיבל בית המשפט את עתירת העירייה והחזיר את הנושא לדיון מחודש בוועדה המחוזית.
במאי 2018 קיבל בית המשפט העליון את עמדת עיריית הרצליה לפיה יש להחזיר לוועדה המחוזית את הדיון בתוכנית קומפלקס מלונות אכדיה שעלולה לפגוע קשות בחופי העיר.
בתקופת כהונתו הושלמה בנייתו של בית העירייה החדש, במתחם "שער העיר", שעמד ללא שימוש שנים רבות קודם לכן, והחלה הקמתה של שכונת רבי קומות במתחם גליל ים המיועדת לזוגות צעירים. בתחום התרבות הנהיג עדלאידע בהשתתפות תלמידי בתי הספר בעיר. בנוסף נעשו שינויים בתחום התחבורה: טיפול בבעיית הפקקים בעיר, הרחבת התחבורה הציבורית, מציאת פתרון מוסכם לתחבורה ציבורית לצעירים בשבת, ומתן חנייה חינם בכחול־לבן לתושבי העיר.
בבחירות לרשויות המקומיות בשנת 2024 התמודד לכהונה נוספת ונתמך בידי "המחנה הממלכתי", לבסוף הפסיד בפער של כ-250 קולות ליריב פישר. למחרת השבעת המועצה הנכנסת התפטר פדלון מהמועצה יחד עם סגניתו איה פרישקולניק ופרש מהחיים הפוליטיים.
תולדות חייו > ראש עיריית הרצליה > יו"ר פורום רשויות החוף

ב-16 במרץ 2017 נערך המפגש הראשון של פורום רשויות החוף במרכז השלטון המקומי. משה פדלון, ראש עיריית הרצליה, נבחר פה אחד ליו"ר הפורום.
חיים אישיים

פדלון נשוי ללילך ואב לשלושה. לפדלון שלושה אחים ואחות אחת.
הערות שוליים

↑  יעל רון ומתן כהן, כך נולד ראש עירייה: סיפורו של משה פדלון, באתר mynet (כפי שנשמר בארכיון האינטרנט), 17 בנובמבר 2013
↑  אלינור פוקס, ‏בחירות מקומיות 2013: הרצליה, באתר ‏מאקו‏, 4 ביולי 2013
↑  http://www.local.co.il/herzliya/109946/article/
↑  http://www.herzliya.muni.il/?CategoryID=208&ArticleID=953
↑  הילה ציאון‏, דירוג: איזו עירייה היא הכי חזקה בארץ?, באתר וואלה, 15 במאי 2017
↑  מערכת תשתיות, פורום הערים העצמאיות חתם על אמנת איכות הסביבה, הפחתת השימוש ברכב פרטי ובנייה ירוקה, 21.3.18
↑  ירון ניר, ניצחון לתושבי הרצליה: תוכנית הרחבת דן אכדיה תחזור לוועדה המחוזית, באתר צומת השרון הרצליה, ‏2.5.18
↑  http://renewal.nadlancity.org.il/speakers/משה-פדלון/
↑  וואלה! מקומי‏, בני גנץ תומך במשה פדלון לראשות עיריית הרצליה, באתר וואלה, 10 באוגוסט 2023
↑  לאחר קרב צמוד: יריב פישר נבחר לראשות העיר הרצליה, באתר ynet, 1 במרץ 2024
↑  שרון יונתן, בעקבות תוצאות הבחירות: פדלון ופרישקולניק פרשו, גם מנכ"ל העירייה פרש. אלו החברים החדשים, באתר צומת השרון, ‏21 במרץ 2024
↑  פורום רשויות החוף, באתר מרכז השלטון המקומי, ‏16/03/2017
↑  יעל רון, בחירות מקומיות 2013: הרצליה, באתר mynet (כפי שנשמר בארכיון האינטרנט), 24 באוקטובר 2013
משחולת

משחולת היא כלי המשמש לניקיון של צינורות. המשחולת מורכבת מחבל דק המחובר למשקולת צרה בקצה אחד ולולאה בקצה השני.
משחולת לנשק

משחולת לנשק מעבירים דרך קנה של כלי נשק. בעזרתה מנקים את הקנה מחלקיקי אבק וחול העלולים ליצור מעצורים או סטייה בדיוק. כאשר מתעורר הצורך לנקות את הקנה של כלי הנשק, מחדירים בד (לרוב "פלנלית") או ספוג בקצה הלולאה, משחילים את המשקולת אל תוך קדח הקנה ומושכים עד שהמשחולת כולה יוצאת מן הקצה השני של הקנה. על פי רוב חוזרים על הפעולה הזו מספר פעמים.
כאשר משתמשים במשחולת לניקיון נשקים בקליבר 5.56 מ"מ, נהוג להשתמש ב 1.5 "אצבעות" כדי להימנע מסתימה של הקנה. אמנם ישנו כלי נוסף המשמש לניקיון קנים של רובים - החוטר, אך המשחולת היא כלי הניקיון המועדף על חיילי צה"ל. למרות שחבל המשחולת עלול להיקרע, ניתן לקפל אותה והיא קלת משקל.
משחולת לכלי נשיפה

פרק זה לוקה בחסר. אנא תרמו לוויקיפדיה ו.
ראו גם

חוטר (נשק)
נאוקו מורי

| --- | --- |

מורי בכנס קומיק-קון, סן דייגו ב-2009
 לידה:  29 בנובמבר 1971 (בת 52) נגויה, יפן 
 מדינה:  יפן 
 תקופת הפעילות:  מ-1992 
 מקום לימודים:  Royal Russell School 
 פרופיל ב-IMDb
 
נאוקו מורי (森 尚子 Mori Naoko; נולדה ב-29 בנובמבר 1971) היא שחקנית יפנית, שחיה ועובדת בעיקר בממלכה המאוחדת. מורי ידועה בעיקר מהופעותיה בתפקיד טושיקו סאטו בסדרת המדע בדיוני "טורצ'ווד", בתפקיד שרה בסדרה הקומית "פשוט נהדרת", ובדמות ניקולה בסרט "ספייס וורלד".
ביוגרפיה

מורי נולדה בנגויה שביפן לאב יפני-אמריקאי ואם מאיי ריוקיו. כשהייתה מורי בת ארבע עברה המשפחה לניו ג'רזי בארצות הברית עקב עבודתו של אביה. היא חזרה ליפן בגיל עשר, ושנתיים אחר כך עברו לגור לונדון. כשהוריה חזרו ליפן ניתנה לה ברירה לחזור עם ההורים או להישאר בלונדון לבדה. היא החליטה להישאר בלונדון, בין השאר כי רצתה לסיים את בחינות ה-GCSE. היא למדה בבית הספר המלכותי ראסל. אביה פתח עבורה חשבון בנק, נתן לה פנקס שיקים ואמר לה לשכור לעצמה דירה. מורי סיפרה להיות לבד בגיל כה צעיר גרם לה להיות אדם עצמאי ביותר, אם כי זה היה עולם מפחיד לעמוד בפניו.
קריירת משחק

כשלמדה לקראת מבחני ה-A-levels מורי עשתה אודישן והתקבלה להפקה של הווסט אנד למחזמר "מיס סייגון". לאחר מכן גילמה את קים והייתה היפנית הראשונה ששיחקה בתפקיד הראשי בווסט אנד. בשנים 1993 עד 1994 השתתפה מורי בתפקיד קבוע בסדרת הדרמה הרפואית "חדר מיון" בתפקיד פקידת הקבלה בבית החולים. בהמשך שיחקה בסרטי קולנוע בהם הקומדיה המוזיקלית "ספייס וורלד - הסרט" מ-1997, ו"טופסי טורווי" (1999). בטלוויזיה הופיעה מורי בסדרות "Thief Takers" (ב-1997), "השופט ג'ון דיד" (2001), "ספוקס" (2002), "החברה הגבוהה" (2003), ו-"Powers" (ב-2004). ב-1995 שיחקה בתפקיד קטן בדמות האקרית יפנית בסרט "מרדף ממוחשב". ב-2005 הופיעה מורי בדוקו-דרמה של ה-BBC "הירושימה", שכלל תיאורים דרמטיים של הטלת פצצות האטום על הירושימה ועל נגסאקי. מורי דיבבה את מאי הם במשחק הווידאו "Perfect Dark Zero".
ב-2005 הופיעה מורי בתפקיד קטן בדמות ד"ר סאטו בפרק "Aliens of London" בסדרה "דוקטור הו". המפיק ראסל טי דייוויס שם לב אליה והחליט להחזיר את הדמות לסדרה "טורצ'ווד" הספין אוף של "דוקטור הו". הדמות שגילמה מורי, טושיקו סאטו, נהרגה בפרק "Exit Wounds", פרק סיום העונה השנייה של הסדרה. מאז שעזבה את הסדרה גילמה מורי את הדמות בתסכיתי דרמה של "טורצ'ווד" בהפקת Big Finish Productions, חלקם כשחקנית ראשית, ואחרים כחלק מצוות אנשי טורצ'ווד. ב-20 בנובמבר 2006 חזרה מורי להופיע בתיאטראות וסט אנד כשהחליפה את אן הארדה בתפקיד "ערב חג המולד" בהפקה הלונדונית של המחזמר "אבניו קיו". היא שיחקה בתפקיד זה עד 14 באפריל 2007. מורי גילמה את דמותה של יוקו אונו בהפקה של BBC Four "לנון בעירום" ששודר בבריטניה ב-23 ביוני 2010. בסרט שיחקה שוב לצידו של כריסטופר אקלסטון, שגילם את ג'ון לנון, איתו הופיעה בסדרה "דוקטור הו". לפני שהצטרפה לסדרה "טורצ'ווד" שיחקה מורי בתפקיד קים במחזמר "מיס סייגון" לצדו של ג'ון בארומן שגילם את כריס.
ב-2015 גילמה מורי את יסוקו נמבה בסרט "אוורסט" לצדם של ג'ייסון קלארק, ג'וש ברולין, ג'ון הוקס, ג'ייק ג'ילנהול, רובין רייט וקירה נייטלי. באמצע 2018 החלה מורי להופיע בתפקיד ליידי תיאנג במחזמר "המלך ואני" בלונדון.
חיים אישיים

מורי היא בודהיסטית יפנית. יש לה אח מבוגר ממנה, איתו גדלה בניו ג'רזי. בגיל 16 עברה לגור לבד בדירה בלונדון. לפני שהייתה לשחקנית היא רצתה להיות זמרת.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | Desmond's | קרוליין | בפרק "Growing Pains" |
| 1992–2011 | פשוט נהדרת | Absolutely Fabulous | שרה | סדרת טלוויזיה (12 פרקים) |
| 1993–1994 | חדר מיון | Casualty | מי נישי-קווה | סדרת טלוויזיה (7 פרקים) |
| 1995 | מרדף ממוחשב | Hackers | האקרית מטוקיו |  |
| 1997 | ספייס וורלד - הסרט | Spice World | ניקולה |  |
| 1997 |  | Thief Takers | מינקו טקהשי | בפרק "Brand Loyalty" ו-"Black Mist" |
| 1998 |  | Bugs | מליסה | בפרק "Jewel Control" |
| 1999 |  | Psychos | מריקו האריס | סדרת טלוויזיה |
| 1999 | טופסי-טרווי | Topsy-Turvy | Miss 'Sixpence Please' |  |
| 2000 |  | Running Time | מישל |  |
| 2001 | השופט ג'ון דיד | Judge John Deed | מוטסומי ישיעהו | בפרק "Appropriate Response" ו-"Rough Justice" |
| 2002 |  | Murder in Mind | נעמי | בפרק "Rage" |
| 2002 | ספוקס | Spooks | אנט | בפרק "The Rose Bed Memoirs" |
| 2002 | רופאים | Doctors | מולי פלטשר | בפרק "Feet of Clay" |
| 2003 | ילדות שנייה | Manchild | נערת גיישה | סדרת טלוויזיה (פרק אחד) |
| 2003 | החברה הגבוהה | Mile High | נטסומי | סדרת טלוויזיה (פרק אחד) |
| 2004 |  | The Smoking Room | נאוקו |  |
| 2005 | דוקטור הו | Doctor Who | דוקטור סאטו | בפרק "Aliens of London" |
| 2005 |  | Genji: Dawn of the Samurai | שיזוקה | משחק וידאו |
| 2005 | הירושימה | Hiroshima | שיג הירצוקה |  |
| 2005 |  | Hot Tub Ranking | מיה | סדרת טלוויזיה (6 פרקים) |
| 2005 |  | Perfect Dark Zero | מאי הם | משחק וידאו |
| 2006 |  | Little Miss Jocelyn | קומטיקאית | סדרת טלוויזיה (פרק אחד) |
| 2006 |  | Genji: Days of the Blade | שיזוקה | משחק וידאו |
| 2006–2008 | טורצ'ווד | Torchwood | טושיקו סאטו | 2 עונות (26 פרקים) |
| 2009 |  | Maneater | מורגן טאן |  |
| 2010 | לנון בעירום | Lennon Naked | יוקו אונו | סרט טלוויזיה |
| 2011 | מרפאה פרטית | Private Practice | פטרישה רמזי | בפרק "If You Don’t Know Me By Now" |
| 2011 |  | Three Inches | אניקה | פרק פיילוט |
| 2012 |  | Vexed | סטצ'י קיוטו |  |
| 2012 |  | Suspension of Disbelief | פלוי |  |
| 2012 |  | Rocket's Island | ליז | סדרת טלוויזיה (2 פרקים) |
| 2012 |  | The Revolting World of Stanley Brown | שרה סטרייפ | בפרק "Hiccupalypse" |
| 2015 | רציחות במידסומר | Midsomer Murders | נדיה סימונס | בפרק "A Vintage Murder" |
| 2015 | אנושיים | Humans | פיונה | סדרת טלוויזיה (פרק אחד) |
| 2015 | אוורסט | Everest | יסוקו נמבה |  |
| 2015 |  | You, Me and the Apocalypse |  | מיני-סדרה |
| 2016 |  | Hitman | קאי | משחק וידאו |
| 2016 | העולם המופלא של גאמבול | The Amazing World of Gumball | יוקי יושידה (דיבוב) | בפרק "The Fury" |
| 2017 | סימן חיים | Life | קזומי |  |
| 2018 | 6 גיבורים: הסדרה | Big Hero 6: The Series | מומקאסה (דיבוב) | בפרק "Food Fight" |
| 2018 | מאמה מיה! Here We Go Again | Mamma Mia! Here We Go Again | יומיקו |  |
| 2019 | האימה | The Terror | אסאקו נאקאיאמה | סדרת טלוויזיה; עונה 2 |
| 2022 | הרשימה של מר מלקולם | Mr. Malcolm's List | מיס ת'יסלת'ווייט |  |
הערות שוליים

1 2 3  "The Wright Stuff – Naoko Mori and the papers" YouTube video
↑  "Episode Guide". Mile High fansite. נבדק ב-1 באוגוסט 2007. {{cite web}}:  (עזרה)
↑  Action TV Online – Powers episode guide
↑  "Torchwood's latest members". BBC Press Office. נבדק ב-24 באפריל 2006. {{cite web}}:  (עזרה).
↑  "Naoko Mori ('Torchwood') – Torchwood Interview – TV – Digital Spy". נבדק ב-4 בספטמבר 2014. {{cite web}}:  (עזרה)
↑  "Avenue Q preview review". אורכב מ-המקור ב-23 במאי 2006. נבדק ב-20 באוקטובר 2006. {{cite web}}:  (עזרה)
↑  "FATHERHOOD SEASON – Lennon Naked" 23 June 2010, BBC
↑  Puchko, Kristy (4 במאי 2014). "Keira Knightly tackles Everest with Jake Gyllenhaal". cinemablend.com. {{cite news}}:  (עזרה)
↑  Bano, Tim. "The King and I review at London Palladium – an opulent and intelligent revival", The Stage, July 3, 2018
↑  Gordon, Carole (1 בינואר 2007). "Interview with Torchwood star Naoko Mori". Eclipse Magazine. אורכב מ-המקור ב-6 בינואר 2007. נבדק ב-3 בינואר 2007. {{cite news}}:  (עזרה)
↑  "Interview: NAOKO MORI from TORCHWOOD (Part One)" at Daemon's TV web sit
↑  Conlan, Tara (27 בנובמבר 2009). "Former Doctor Who to play John Lennon". The Guardian. ארכיון מ-9 בינואר 2016. נבדק ב-9 בינואר 2016. {{cite news}}:  (עזרה)
| --- | --- |
בקרת זהויות :  BnF: cb15745230k (data)  ISNI: 0000 0003 7185 9931  LCCN: no2008071036  SUDOC: 19630248X  VIAF: 7200617   WorldCat (עם VIAF): 7200617 
מורי בכנס קומיק-קון, סן דייגו ב-2008
נאוקו ימזאקי

| --- | --- |

 לידה:  27 בדצמבר 1970 (בת 53) מצודו, מחוז צ'יבה, יפן
 מידע כללי
 בשירות:  אסטאונאוטית בשירות הסוכנות היפנית לחקר החלל
 לאום:  יפן יפנית
 השכלה:  אוניברסיטת טוקיו  Ochanomizu Women's University High School  אוניברסיטת מרילנד  בפסקה זו רשומה אחת נוספת שטרם תורגמה 
 עיסוק בעבר:  מהנדסת אווירונאוטיקה וחלל
 תקופת השירות:  10 בפברואר 1999 – הווה (25 שנים)
 זמן שהייה בחלל:  15 ימים, 2 שעות, ו־47 דקות
 משימות
 STS-131
 
 עיטורים
 מנהיגי עולם צעירים (2011) 
 
נאוקו ימזאקי (ביפנית: 山崎 直子, נולדה ב-27 בדצמבר 1970) היא אסטרונאוטית יפנית לשעבר של הסוכנות היפנית לחקר חלל, והאישה היפנית השנייה שטסה בחלל. שהתה 15 יום בחלל במסגרת טיסת מעבורת החלל STS-131.
בצעירותה

ימזאקי נולדה בשם נאוקו סומינו בעיר מצודו במחוז צ'יבה, פרבר של טוקיו, שביפן. במהלך ילדותה, היא גרה שנתיים בסאפורו. היא סיימה את לימודי התיכון בבית הספר התיכון האוניברסיטאי Ochanomizu בשנת 1989. יאמזאקי למדה תואר ראשון במדעים בהנדסת אווירונאוטיקה וחלל מאוניברסיטת טוקיו אותו סיימה בשנת 1993, ותואר שני בהנדסת אווירונאוטיקה וחלל בשנת 1996,
תוך התמקדות ברובוטיקה חללית ומערכות תחבורה בתחום החלל. במהלך לימודיה, שהתה שנה אחת באוניברסיטת מרילנד.
קריירת בסוכנות החלל היפנית

ימזאקי החלה לעבוד בסוכנות פיתוח החלל הלאומית של יפן (NASDA, כיום הסוכנות היפנית לחקר החלל) בשנת 1996, והייתה חלק מצוות הפיתוח של המודול היפני הניסיוני לתחנת החלל הבינלאומית, בין השאר עבדה על מודי הכשל והתפעול של המודול. מיוני 1998 עד למרץ 2000, הייתה חלק מהצוות הצנטרפוגלי של תחנת החלל, הבודק את התכן הראשוני והקונספט הראשוני.
ימזאקי נבחרה כמועמדת לאסטרונאוטית בפברואר 1999 על ידי סוכנות פיתוח החלל הלאומית של יפן (NASDA, כיום הסוכנות היפנית לחקר החלל), והשתתפה בתוכנית ההכשרה הבסיסית לאסטרונאוטים לתחנת החלל הבינלאומית, החל מאפריל 1999 והוסמכה כאסטרונאוטית בספטמבר 2001.
בשנת 2001 ימזאקי השתתפה בהדרכה מתקדמת של תפעול תחנת החלל ותמכה בפיתוח החומרה ותפעול מודול קיבו היפני לתחנת החלל. במאי 2004 היא סיימה הכשרה כמהנדסת טיסה על חללית הסויוז (Soyuz-TMA) במרכז ההדרכה על שם יורי גאגרין בעיר הכוכבים, רוסיה .
קריירת בסוכנות החלל היפנית > בנאס"א וטיסת מעבורת החלל STS-131

ביוני 2004 ימזאקי הוצבה במרכז החלל ג'ונסון ביוסטון, טקסס, כדי להצטרף להכשרת האסטרונאוטים שם, והוצבה בסניף הרובוטיקה של משרד האסטרונאוטים.
בנובמבר 2008 סוכנות החלל היפנית הודיעה כי ימזאקי תהיה האישה היפנית השנייה שתטוס בחלל בטיסת מעבורת החלל STS-131, ששוגרה ב־5 באפריל 2010. (הראשונה הייתה צ'יאקי מוקיי). עם השיגור, היא גם האמא היפנית הראשונה והיפני השביעי בחלל.
כיוון שהטיסות במעבורות החלל הופסקו בשנה לאחר מכן, היא הייתה גם האסטרונאוט היפני האחרון שטס במעבורת החלל.
ב-5 באפריל 2010 יאמזאקי שוגרה לחלל במעבורת החלל דיסקברי במסגרת משימת STS-131. המשימה נמשכה למעלה מ-15 יום. המעבורת הגיעה לתחנת החלל ועגנה שם יומיים לאחר מכן. במהלך הטיסה היא תמכה בפעילויות תוך הפעלת זרוע המעבורת הרבוטית והזרוע הרובוטית של תחנת החלל. כמו כן הייתה אחראית על העברת הציוד והאספקה מהמעבורת לתחנת החלל, והטענת המודול הלוגיסטי הרב תכליתי לאונרדו בציוד ואשפה לטיסתו חזרה לכדור הארץ. בזמן טיסתה של נאוקו, שהה בתחנת החלל אסטרונאוט יפני נוסף - סויצ'י נוגוצ'י, והשניים ערכו מסיבת עיתונאים יחדיו ופעילות מול ילדים בבתי ספר יפנים. כמו כן שניהם עבדו יחדיו להביא מספר רב של התקנות וציוד בתוך תחנת החלל. כמו כן בזמן שהותה בחלל היא הייתה אחת מ-4 נשים ששהו בו זמנית באותו זמן בתחנת החלל, מספר שיא של נשים.
מעבורת החלל דיסקברי חזרה לכדור הארץ ב־20 באפריל 2010.
ימזאקי פרשה מסוכנות החלל היפנית באוגוסט 2011.
לאחר סוכנות החלל היפנית

עם חזרתה לכדור הארץ, מסוף דצמבר 2010, היא המשיכה את לימודיה ומחקרה בהנדסת אווירונאוטיקה וחלל באוניברסיטת טוקיו.
משנת 2011, היא מעורבת בפעולות לקידום החינוך למדע וטכנולוגיה, וכן יועצת למדיניות החלל של ממשלת יפן.
ביולי 2018, היא הקימה ביחד עם אחרים את התאגדות נמל החלל של יפן, ארגון שנועד לפתוח נמלי חלל ביפן תוך שיתוף פעולה עם חברות מסחריות וגופים ממשלתיים.
נכון ליולי 2019, ימזאקי היא סטודנטית לדוקטורט במעבדה למערכות חלל חכמות באוניברסיטת טוקיו.
חיים אישיים

ימזאקי הייתה נשואה לטיאצ'י יאמזאקי ולזוג שני ילדים; הם התגרשו בפברואר 2012.
בשנת 2007 יאמזאקי דיבבה את הדמות שלה בפרק 7 בסדרת האנימה RocketGirls.
הערות שוליים

1 2  ביוגרפיה של ימזאקי באתר spacefacts.de
1 2 3 4 5 6  "ביוגרפיה של נאוקו ימזאקי". אתר סוכנות החלל היפנית. 6 באוקטובר 2011. נבדק ב-2 בדצמבר 2019. {{cite web}}:  (עזרה)
1 2  NASA (8 במרץ 2010). "Preflight Interview: Naoko Yamazaki, Mission Specialist". נבדק ב-1 בדצמבר 2019. {{cite web}}:  (עזרה)
↑  Reuters (11 בנובמבר 2008). "Astronaut set to become Japan's first mum in space". Reuters UK. נבדק ב-1 בדצמבר 2019. {{cite news}}:  (עזרה)
↑  JAXA (11 בנובמבר 2008). "Naoko Yamazaki to become second Japanese female astronaut to fly to space". Japan Aerospace Exploration Agency. אורכב מ-המקור ב-13 בדצמבר 2009. נבדק ב-2008-11-18. {{cite web}}:  (עזרה)
↑  Harwood, William (5 באפריל 2010). "Shuttle Lifts Off for Space Station". The New York Times. נבדק ב-1 בדצמבר 2019. {{cite web}}:  (עזרה)
↑  "Record-breaking women getting used to life aboard the International Space Station". The Daily mail. 15 באפריל 2010. נבדק ב-1 בדצמבר 2019. {{cite web}}:  (עזרה)
↑  Rebecca Tan (11 בינואר 2017). "Asia's Scientific Trailblazers: Naoko Yamazaki". Asian Scientist. נבדק ב-1 בדצמבר 2019. {{cite web}}:  (עזרה)
↑  "Former astronaut Naoko Yamazaki hopeful for commercial space travel". 1 בינואר 2019. נבדק ב-1 בדצמבר 2019. {{cite web}}:  (עזרה)
↑  "To the moon - Researchers reflect on the 50th anniversary of the Apollo 11 moon landing: Astronaut Naoko Yamazaki". University of Tokyo. 20 ביולי 2019. נבדק ב-1 בדצמבר 2019. {{cite web}}:  (עזרה)
| --- | --- |
בקרת זהויות :  PLWABN: 9811537309905606  CiNii: DA17562377  dblp: 54/2589  NDL: 01206567  VIAF: 260370128   WorldCat (עם VIAF): 260370128 
נאוקו ימזאקי, סטפני וילסון וסויצ'י נוגוצ'י במעבדת דסטיני בתוך תחנת החלל הבינלאומית
נאוקו ימזאקי וסטפני וילסון ביחידת הקופולה של תחנת החלל הבינלאומית
משחק אפס-מונוטוני

בתורת המשחקים, משחק אפס-מונוטוני הוא משחק שיתופי מונוטוני שבו כל קואליציה המכילה שחקן בודד, מקבלת 0. כלומר משחק  \ \left(N;v\right) כאשר  \ v\left(i\right)=0 לכל  \ i\in N. משחק מונוטוני הוא משחק שבו שוויה של כל קואליציה עולה או נשאר ללא שינוי כאשר מתווספים אליה שחקנים נוספים, כלומר אם לכל שתי קואליציות  \ S,T\subset N המקיימות  \ S\subset T מתקיים  \ v\left(S\right)\leq v\left(T\right).
הגדרה

קיימות שתי הגדרות שקולות: 

(1) משחק נקרא אפס-מונוטוני אם נורמליזציית אפס שלו היא משחק מונוטוני. נורמליזציית-אפס של משחק  \ \left(N;v\right) הוא משחק  \ \left(N;w\right) השקול אסטרטגית ל  \ \left(N;v\right) ומתקיים  \ w\left(i\right)=0 לכל שחקן  \ i\in N.
(2) משחק נקרא אפס-מונוטוני אם  \ v\left(S\cup \left\{i\right\}\right)\geq v\left(S\right)+v\left(i\right) לכל קואליציה  \ S\subset N ולכל שחקן  \ i שלא נמצא בקואליציה  \ S.  \ \left(\forall i\notin S\right).
תכונות

במשחק אפס-מונוטוני הגרעינון והקדם גרעינון מתלכדים.
במשחק מיקוח אפס-מונוטוני עם שלושה שחקנים, קבוצת המיקוח עבור המבנה הקואליציוני  \ \left\{N\right\} מתלכדת עם הליבה כאשר הליבה אינה ריקה, והיא מכילה נקודה אחת כאשר הליבה ריקה.
בכל בעיית פשיטת רגל  \ \left[E;d_{1},d_{2},...,d_{n}\right] ניתן להגדיר משחק אפס-מונוטני  \ \left(N;v\right) בצורה הבאה:
\ N קבוצת הנושים.
\ v הפונקציה הקואליציונית המוגדרת על ידי  \ v\left(S\right)=\max \left\{E-\sum \limits _{i\in S}{d_{i}},0\right\}. הגודל  \ v\left(S\right) מסמל את החלק של  \ E שאינו שנוי במחלוקת.
ראו גם

מונחים בתורת המשחקים
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
משה אגוזי

ערך זה עוסק בפעיל ארגון ההגנה. אם התכוונתם לקצין צה"ל, ראו .
| --- | --- |

 לידה:  14 באוגוסט 1903 ולושצ'ובה, רפובליקת פולין 
 פטירה:  20 באוקטובר 1983 (בגיל 80) רמת גן, ישראל 
 מדינה:  ישראל 
 מקום קבורה:  בית העלמין קריית שאול 
 
משה אגוזי (14 באוגוסט 1903 – 20 באוקטובר 1983) היה פעיל בארגון ההגנה בתל אביב והאחראי על הקמת ותחזוקת הסליקים של הארגון במחוז דן. לאחר קום המדינה שירת כקצין חימוש במטה הארצי של המשטרה.
ביוגרפיה

אגוזי נולד ב-1903 בוולושצ'ובה שבפולין כמשה זולונץ' (ZOLNOZ) ליהודה לייב וחיה אסתר (לבית ניימן). למד בבית ספר בעיר מגוריו ובהמשך למד במספר קורסים צבאיים. לאחר מלחמת העולם הראשונה התגייס לצבא פולין ושירת באזור וילנה בשנים 1920–1923. ב-1923 עלה לארץ ישראל והחל לעבוד עם עוד שותף בצביעת בתים. בתקופה זו החל כבר להיות פעיל בארגון ההגנה (שנוסד ב-1921) ועבר קורס מ"מ (1936) וקורס מ"פ (1942). ב-1927, עם פרוץ מאורעות תרפ"ט, נשלח לארגן את השמירה במושבה יסוד המעלה. ב-1929 חזר לתל אביב והקים פלוגה ניידת של 75 רוכבים להגנת מושבות השרון ובמקביל פתח חנות משקאות. ב-1933 החל ארגון ההגנה בפעילות מואצת של רכישת ואחסון נשק ואגוזי צורף לחטיבת קרייתי והיה בין ארבעת הפעילים שמונו לטפל בקבלתו ואחסונו במחוז דן. לשם כך הקימה הקבוצה כ-12 סליקים ברחבי תל אביב.
בנוסף לתפקידו כאחראי סליקים, מונה אגוזי למפקד הראשון של הש"ז (שירות הזהירות). בתפקידו זה היה אגוזי אחראי לשמירת הסודיות של ארגון ההגנה על ידי התקנת מערכות אזעקה והתראה בקרבת הסליקים וכן לתרגול פינוי תכולתם של סליקים שהיה חשש שיתגלו.
ב-1 באוגוסט 1948, בשלהי מלחמת העצמאות, הצטרף אגוזי למשטרת ישראל שם עסק בענייני נשק ושירת כקצין חימוש בדרגת סגן ניצב במטה הארצי של המשטרה. במסגרת עבודתו השאיל נשק למוזיאונים ולהצגות תיאטרון.
אגוזי נישא לראשונה לקליר (קלרה), ילידת לייפציג, ולזוג נולדו בן ובת. בנישואין שניים נישא לחיה. קליר נפטרה ב-1965. אגוזי נפטר ב-1983 והובא לקבורה בבית הקברות קריית שאול לצד רעייתו.
לקריאה נוספת

משה אגוזי, מעזבונו של הסליקר הראשי של ההגנה בת"א פרקי תע"ש במחתרת, הוצאת משרד הביטחון
ד"ר רפי קיטרון, ארץ ישראל הנסתרת – סיפורם של הסליקים ותולדותיהם, הוצאת אריאל, 2010, עמודים 163–167
הערות שוליים

↑  ההמלצות על איכות עבודתו של אגוזי הביאו להזמנת עבודה לצביעת ארמונו של המלך עבדאללה הראשון בירדן.
↑  כינויו בהגנה היה צפניה / נמרי.
↑  בין השאר הוקמו סליקים בבית הספר תחכמוני, סמינר לוינסקי, גימנסיה בלפור, בית המטבחיים העירוני, בית החרושת ללבני סיליקט (כיום בית כלל) ועוד.
↑  ספר "תולדות ההגנה", עורכים: שאול אביגור, יצחק בן-צבי, אלעזר גלילי, ישראל גלילי ויהודה סלוצקי, הוצאת משרד הביטחון, חלק ב', עמוד 558
↑  קליר אגוזי נפטרה, דבר, 23 במרץ 1965
משחק בעל ידיעה שלמה

בתורת המשחקים, משחק בצורה רחבה נקרא משחק בעל ידיעה שלמה אם בכל שלב ושלב של המשחק, השחקן שתורו לשחק יודע מה היו מהלכי כל השחקנים עד אותו שלב, ובמידה והיו הגרלות, השחקן יודע את תוצאותיהן. בפרט, במשחק בעל ידיעה שלמה השחקנים משחקים זה אחרי זה והם אינם משחקים באופן סימולטני.
קבוצת ידיעה של שחקן מסוים היא קבוצת קדקודים אשר השחקן אינו יכול להבחין ביניהם. משחק ייקרא "בעל ידיעה שלמה לשחקן i" אם כל קבוצת ידיעה של שחקן זה מכילה קדקוד אחד בלבד. כלומר, בבואו לבצע מהלך, השחקן יודע באיזה מקדקודי ההחלטה שלו בעץ המשחק נמצאת התחרות.  משחק ייקרא "בעל ידיעה שלמה" אם הוא בעל ידיעה שלמה לכל אחד מהשחקנים.
במילים אחרות, משחק בעל ידיעה שלמה הוא משחק שבו כל אחד מהקדקודים של כל אחד מהשחקנים מהווה קבוצת ידיעה של אותו שחקן. אחרת, יקרא משחק בעל ידיעה לא שלמה.
שחמט הוא דוגמה למשחק עם ידיעה שלמה, כל שחקן יודע את המצב על הלוח בכל רגע נתון ויודע מה הייתה סדרת המהלכים שהביאה למצב הלוח הנוכחי. דוגמאות נוספות של משחקים בעלי ידיעה שלמה הם: דמקה, מונופול, סולמות ונחשים, איקס עיגול והקס. דוגמאות למשחקים ללא ידיעה שלמה: פוקר (שבו הקלפים של כל שחקן מוסתרים מהשחקנים האחרים), וזוג או פרט.
משפט צרמלו

בכל משחק שני שחקנים בעל ידיעה שלמה, שבו קבוצת התוצאות האפשריות היא:
מתקיימת אחת ורק אחת משלוש האפשרויות הבאות:
לשחקן I יש אסטרטגיה מנצחת.
לשחקן II יש אסטרטגיה מנצחת.
לכל אחד משני השחקנים יש אסטרטגיה המבטיחה לפחות תיקו.
אסטרטגיה SI של שחקן I נקראת אסטרטגיה מנצחת אם: I מנצח = (u(SI,SII לכל אסטרטגיה SII של שחקן II.
אסטרטגיה SI של שחקן I מבטיחה לפחות תיקו לשחקן I אם: {תיקו, I מנצח} u(SI,SII) E לכל SII.
אסטרטגיה מנצחת לשחור ואסטרטגיה שמבטיחה לשחור לפחות תיקו מוגדרות באופן אנלוגי.
משפט קיון (Kuhn)

בכל משחק סופי בעל ידיעה שלמה קיים לפחות שיווי משקל אחד באסטרטגיות טהורות.
ראו גם

שיווי משקל בתורת המשחקים
מונחים בתורת המשחקים
לקריאה נוספת

שמואל זמיר, מיכאל משלר, אילון סולן, תורת המשחקים, מאגנס, 2008
נבחרת ניגריה בכדורגל נשים

נבחרת ניגריה בכדורגל נשים היא נבחרת כדורגל הנשים הלאומית של ניגריה. הנבחרת מנוהלת על ידי התאחדות הכדורגל של ניגריה.
נכון ל-2021, ניגריה נחשבת לנבחרת הכדורגל הטובה ביותר באפריקה, והיא זכתה 11 פעמים באליפויות אפריקה מתוך 13 הפעמים שהטורניר התקיים.
הדירוג הנוכחי של נבחרת ניגריה  ברשימת הדירוג של פיפ"א, הוא המקום ה-36 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 23 נמדד לראשונה ביולי 2003, והדירוג הכי נמוך 46 נמדד לראשונה באוגוסט 2022.
כל גביעי העולם

1991 – סיבוב ראשון
1995 – סיבוב ראשון
1999 – רבע גמר
2003 – סיבוב ראשון
2019 עד 2023 – שמינית גמר